פאסק ופול

בנג׳ פאסק וג'סטין פול המכונים ”פאסק ופול“ (Pasek & Paul) הם צמד פזמונאים ומלחינים אמריקאים, לתיאטרון מוזיקלי, קולנוע וטלוויזיה. בין עבודותיהם: השירים בסרטים לה לה לנד (מילים בלבד), והאמן הגדול מכולם, והשירים במחזמר אוון הנסן היקר. זכו בפרסי אוסקר, טוני וגראמי.

קריירה 
פאסק ופול החלו לעבוד יחד במהלך לימודי תיאטרון מוזיקלי באוניברסיטת מישיגן, אותם סיימו בשנת 2006. עבדו לאורך השנים על שירים לפרויקטים שונים, ביניהם המחזמר Dogfight שעלה באוף ברודוויי בשנת 2012 והמחזמר A Christmas Story, שהיה מועמד לפרס הטוני למוזיקה הטובה ביותר בשנת 2013.

כתבו את השירים למחזמר אוון הנסן היקר, שעלה לראשונה בוושינגטון די. סי. ביולי 2015, והגיע לברודוויי בנובמבר 2016. המחזמר זכה ב-6 פרסי טוני, ביניהם המחזמר הטוב ביותר והמוזיקה הטובה ביותר במחזמר, ובפרס גראמי לאלבום הטוב ביותר לתיאטרון מוזיקלי.
פאסק ופול כתבו את המילים למרבית השירים בסרט לה לה לנד שעלה לאקרנים באוגוסט 2016. זכו בפרס גלובוס הזהב והאוסקר לשיר המקורי הטוב ביותר על כתיבת השיר City of Stars, יחד עם מלחין השיר ג'סטין הורוויץ.

בשנת 2017 כתבו את השירים בסרט המוזיקלי האמן הגדול מכולם. פסקול הסרט זכה להצלחה גדולה והגיע לראש מצעד האלבומים של בילבורד. השיר This is Me מתוך הסרט זכה בפרס גלובוס הזהב והיה מועמד לפרס האוסקר לשיר המקורי הטוב ביותר.

הצמד עתיד לרשום שירים חדשים לסרט "שלגיה", המשמש כעיבוד לייב אקשן לסרט ההנפשה "שלגיה ושבעת הגמדים" של אולפני ההנפשה של וולט דיסני.

קישורים חיצוניים

ביאורים

מלחיני קולנוע
מלחינים אמריקאים
זוכי אוסקר: כותבי השיר המקורי הטוב
זוכי פרס גלובוס הזהב – השיר המקורי הטוב
זוכי פרס טוני: מוזיקאים
זוכי פרס גראמי
צמדים מוזיקליים אמריקאיים
בוגרי אוניברסיטת מישיגן
אמריקאים שנולדו ב-1985